FC Prishtina

KF Prishtina (stiftet 1922) er en fotballklubb fra byen Prishtina, som spiller i den øverste divisjonen Raiffeisen Superliga i Kosovo. Klubben spiller hjemmekampene sine på Stadiumi i Qytetit.

Meritter 
 Superligaen: (11) 1991–92, 1995–96, 1996–97, 1999–00, 2000–01, 2003–04, 2007–08, 2008–09, 2011–12, 2012–13, 2020–21
 Kupa e Kosovës:                    (7) 1993–94, 1994-95, 2005–06, 2012–13, 2015–16, 2017–18, 2019–20

Historie

FC Prishtina ble stiftet i 1922. Klubben er regnet som den mest suksessfulle klubben i Kosovo. Klubben spilte stort sett i den nest øverste divisjonen i det tidligere Jugoslavia. Fra 1922 til 1939, spilte dem i lokale regionale ligaer i Kosovo. I en kort periode fra 1940 til 1945 spilte laget i den Albanske serien, som var okkupert av Italia. Da andre verdenskrig var over, ble Prishtina på nytt overført til den Jugoslaviske ligaen. Det resulterte i at Prishtina vant den lokale Kosovoalbanske serien i 1946 og 1947 under navnet Proletar. Etter suksess i Kosovo, rykket Prishtina opp til den nest øverste divisjonen i det Tidligere Jugoslavia. Det endte nesten med opprykk i flere sesonger fra 1967 t.o.m 1974. Etter mange tiår i den nest øverste divisjonen kom gjennombruddet i sesongen 1982/83, da laget ble avdelingsmester i den nest øverste divisjonen, noe som resulterte i opprykk til Eliteserien.

FC Prishtina spilte i den tidligere Jugoslaviske serien fra 1983/84 t.o.m 1987/88. Klubben fikk også representere Jugoslavia, i den Mellom-østeuropeiske cupen Mitropa Cup i 1983/84. Prishtina kunne ha over  tilskuere på kampene mot lag som FK Partizan og Røde Stjerne. Spillere som Fadil Vokrri, Xhevdet Muriqi, Zoran Batrovic, Arbnor Morina, Agim Cana og mange flere ble nasjonalhelter, i tillegg har også den suksessrike kroatiske treneren Miroslav Blazevic trent klubben i en korttidsperiode i 1985/86. Klubben var da den andre kosovoalbanske klubben som hadde spilt i den Jugoslaviske Eliteserien, fra før var også KF Trepça innom en liten periode i 1977-78.

Etter nedrykket i 1988 klarte klubben ikke å rykke opp igjen, og det resulterte i store politiske kriser på begynnelsen av 90-tallet. Etter én kamp i sesongen 1991/92 bestemte de etniske albanske spillerne seg for å boikotte klubben på grunn av den politiske krisen i landet. De albanske etniske spillerne sa opp profesjonelle kontrakter i Prishtina, og alle albanske spillere i Kosovo dannet sitt eget fotballforbund og en egen liga. Prishtina var da delt i to, de serbiske spillerne fortsatte å spille i klubbens stadion mens de etniske albanske spilte utenfor byen. Det serbiske Prishtina spilte i den jugoslaviske serien frem til 1999. Det etnisk albanske Prishtina stoppet i perioden 1997-1999 sin aktivitet utenfor byen på grunn av borgerkrigen som hadde eskalert.

Etter krigen i 1999 kunne de etnisk albanske spillerne begynne å spille kamper på sin egen stadion igjen. Det resulterte i at de serbiske spillerne forlot klubben og Kosovo. Prishtina har i perioden fra de forlot det jugoslaviske seriesystemet fra 1992 til og med 2017 oppnådd ti seriemesterskap og fem cupgull. Klubben kom på andreplass i den kosovarske Eliteserien i Kosovo, fem poeng bak serievinner Trepça'89. Det resulterte i at klubben for første gang i sin 95 år lange historie får spille i Europa. Klubben skal spille i Europaligaen 2017/18-sesongen, ettersom det kosovarske fotballforbundet ble fullverdig medlem av UEFA og FIFA i mai 2016. Klubben sin offisielle supportergruppe er Plisat, som ble dannet i 1987. Forøvrig møter Prishtina svenske IFK Norrköping i første runde i EuropaLeague 2017/18-sesongen.

Fotballag i Kosovo
FC Prishtina
Fotballag etablert i 1922